ddrg/super_eurlex huggingface dataset:
RÅDETS FORORDNING (EF) Nr. 434/97 af 3. marts 1997 om ændring af forordning (EØF) nr. 2377/90 om en fælles fremgangsmåde for fastsættelse af maksimalgrænseværdier for restkoncentrationer af veterinærlægemidler i animalske levnedsmidler

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 43,

under henvisning til forslag fra Kommissionen (1),

under henvisning til udtalelse fra Europa-Parlamentet (2),

under henvisning til udtalelse fra Det Økonomiske og Sociale Udvalg (3), og

ud fra følgende betragtninger:

I henhold til forordning (EØF) nr. 2377/90 (4) skal der foretages en gradvis evaluering af stoffer, som det var tilladt at anvende på datoen for nævnte forordnings ikrafttrædelse, og ifølge dens artikel 14 er »behandling af dyr bestemt til levnedsmiddelproduktion med veterinærlægemidler, der indeholder farmakologisk virksomme stoffer, som ikke er opført i bilag I, II eller III, ikke tilladt i Fællesskabet« fra den 1. januar 1997;

for at denne fællesskabsprocedure kan fortsætte under gode videnskabelige betingelser og for ikke at berøve dyrlæger og brugere de stoffer, der er nødvendige for at bevare dyrs sundhed, bør denne frist forlænges for stoffer, for hvilke der inden den 1. januar 1996 er indgivet en anmodning om fastsættelse af maksimalgrænseværdier for restkoncentrationer til Kommissionen eller Det Europæiske Lægemiddelagentur, idet fristen bør tilpasses efter stoffernes art -

UDSTEDT FØLGENDE FORORDNING:

Artikel 1

I artikel 14 i forordning (EØF) nr. 2377/90 tilføjes følgende stykker:

»Imidlertid udskydes den i foregående stykke nævnte dato for stoffer, som det var tilladt at anvende på datoen for denne forordnings ikrafttrædelse, og med hensyn til hvilke der inden den 1. januar 1996 var indgivet anmodning om fastsættelse af maksimalgrænseværdier for restkoncentrationer til Kommissionen eller Det Europæiske Lægemiddelagentur:

- til den 1. januar 1998 for derivater af pyrazolidon, nitroimidazol, arsanilsyre og phenylbutazon og

- til den 1. januar 2000 for de øvrige stoffer.

Agenturet offentliggør en liste over disse stoffer inden den 7. juni 1997.«

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra den 1. januar 1997.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 3. marts 1997.

På Rådets vegne

M. DE BOER

Formand

(1) EFT nr. C 381 af 17. 12. 1996, s. 9.

(2) Udtalelse afgivet den 20. februar 1997 (endnu ikke offentliggjort i Tidende).

(3) Udtalelse afgivet den 27. februar 1997 (endnu ikke offentliggjort i Tidende).

(4) EFT nr. L 224 af 18. 8. 1990, s. 1. Forordningen er senest ændret ved Kommissionens forordning (EF) nr. 17/97 (EFT nr. L 5 af 9. 1. 1997, s. 12).
RÅDETS FORORDNING (EF) Nr. 2596/97 af 18. december 1997 om forlængelse af den periode, der er fastsat i artikel 149, stk. 1, i akten vedrørende Østrigs, Finlands og Sveriges tiltrædelse

RÅDET FOR DEN EUROPÆISKE UNION HAR -

under henvisning til akten vedrørende Østrigs, Finlands og Sveriges tiltrædelse, særlig artikel 149, stk. 2,

under henvisning til forslag fra Kommissionen (1),

under henvisning til udtalelse fra Europa-Parlamentet (2), og

ud fra følgende betragtninger:

Efter artikel 149, stk. 1, i tiltrædelsesakten af 1994 kan der i en periode vedtages overgangsforanstaltninger for at lette overgangen fra de ordninger, der ved tiltrædelsen gjaldt i Østrig, Finland og Sverige, til den ordning, der følger af anvendelsen af de fælles markedsordninger på de betingelser, der er fastsat i nævnte akt, og i særdeleshed hvis iværksættelsen af den nye ordning på den fastsatte dato støder på væsentlige vanskeligheder; denne periode udløber den 31. december 1997;

i visse sektorer kan disse vanskeligheder ikke overvindes inden den fastsatte dato; tiltrædelsesaktens mulighed for at forlænge den pågældende periode bør derfor udnyttes; perioden bør forlænges med et år;

i sektoren for mælk og mejeriprodukter rejser kravene til fedtindholdet i mælk til konsum fortsat visse problemer i Finland og Sverige; disse problemer kan ikke løses inden den 31. december 1998; derfor bør man benytte den mulighed, som tiltrædelsesakten åbner for at forlænge den pågældende periode med to år i dette særlige tilfælde -

UDSTEDT FØLGENDE FORORDNING:

Artikel 1

Den periode, der er nævnt i artikel 149, stk. 1, i tiltrædelsesakten af 1994, forlænges til den 31. december 1998.

Denne periode forlænges dog indtil den 31. december 1999 for så vidt angår kravene til fedtindholdet i mælk til konsum i Finland og Sverige.

Artikel 2

Denne forordning træder i kraft den 1. januar 1998.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 18. december 1997.

På Rådets vegne

F. BODEN

Formand

(1) EFT C 352 af 20. 11. 1997, s. 11.

(2) Udtalelse afgivet den 17. december 1997 (endnu ikke offentliggjort i Tidende.)
KOMMISSIONENS FORORDNING (EF) Nr. 1429/97 af 23. juli 1997 om ændring af forordning (EF) nr. 832/97 om gennemførelsesbestemmelser til Rådets forordning (EF) nr. 2275/96 om specifikke foranstaltninger for levende planter og blomsterdyrkningens produkter

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 2275/96 af 22. november 1996 om specifikke foranstaltninger for levende planter og blomsterdyrkningens produkter (1), særlig artikel 5, og

ud fra følgende betragtninger:

Det fastsættes i artikel 2, stk. 3, i Kommissionens forordning (EF) nr. 832/97 (2), ændret ved forordning (EF) nr. 931/97 (3), at der ikke tages hensyn til foranstaltninger, der er omfattet af andre nationale eller regionale tilskud; det var ikke hensigten med denne bestemmelse at udelukke anvendelse i forbindelse med foranstaltningerne i forordning (EF) nr. 832/97 af midler fra de obligatoriske afgifter for de involverede i sektoren for levende planter og blomsterdyrkningens produkter, der opkræves for produkter, der helt og holdent er opnået i den pågældende medlemsstat; for at undgå enhver tvivl om dette punkt er det ønskeligt at ændre den pågældende bestemmelse;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Levende Planter og Blomsterdyrkningens Produkter -

UDSTEDT FØLGENDE FORORDNING:

Artikel 1

I artikel 2, stk. 3, i forordning (EF) nr. 832/97 tilføjes følgende punktum i første afsnit:

»I denne forbindelse betragtes de midler, der stammer fra de obligatoriske afgifter for de involverede i sektoren for levende planter og blomsterdyrkningens produkter, der opkræves for produkter, der helt og holdent er opnået i den pågældende medlemsstat, ikke som et nationalt eller regionalt tilskud.«

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 23. juli 1997.

På Kommissionens vegne

Franz FISCHLER

Medlem af Kommissionen

(1) EFT nr. L 308 af 29. 11. 1996, s. 7.

(2) EFT nr. L 119 af 8. 5. 1997, s. 17.

(3) EFT nr. L 135 af 27. 5. 1997, s. 1.
RÅDETS FORORDNING (EF) Nr. 2199/97 af 30. oktober 1997 om ændring af forordning (EF) nr. 2201/96 om den fælles markedsordning for forarbejdede frugter og grøntsager

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 43,

under henvisning til forslag fra Kommissionen (1),

under henvisning til udtalelse fra Europa-Parlamentet (2),

under henvisning til udtalelse fra Det Økonomiske og Sociale Udvalg (3), og

ud fra følgende betragtning:

I forordning (EF) nr. 2201/96 (4) fastsættes i bilag III fordelingen af friske tomater efter medlemsstat og varekategori for produktionsårene 1997/1998 og 1998/1999; for Frankrigs vedkommende bør kvoten for konserverede hele flåede tomater nedsættes med 15 000 tons og kvoten af andre produkter bør forøges med 15 000 tons for at tilpasse landets kvote af konserverede hele flåede tomater og dets kvote af øvrige produkter til forarbejdningsindustriens behov; som følge heraf bør de samlede mængder af disse to produkter, der er anført i forordningens artikel 6, stk. 2, tilpasses -

UDSTEDT FØLGENDE FORORDNING:

Artikel 1

I forordning (EF) nr. 2201/96 foretages følgende ændringer:

1) Artikel 6, stk. 2, andet afsnit, andet og tredje led, affattes således:

»- konserverede hele flåede tomater:

1 321 119 tons

- øvrige produkter:

929 890 tons.«

2) Bilag III affattes således:

»BILAG III

Fordeling af friske tomater efter medlemsstat og varekategori for produktionsårene 1997/1998 og 1998/1999

>TABELPOSITION>

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra den 15. juni 1997.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Luxembourg, den 30. oktober 1997.

På Rådets vegne

F. BODEN

Formand

(1) EFT C 266 af 3. 9. 1997, s. 17.

(2) Udtalelse afgivet den 22. oktober 1997 (endnu ikke offentliggjort i EFT).

(3) Udtalelse afgivet den 29. oktober 1997 (endnu ikke offentliggjort i EFT).

(4) EFT L 297 af 21. 11. 1996, s. 29.
KOMMISSIONENS FORORDNING (EF) Nr. 2390/97 af 1. december 1997 om ændring af forordning (EØF) nr. 2213/83 om fastsættelse af kvalitetsnormer for spiseløg og cikoriesalat

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 2200/96 af 28. oktober 1996 om den fælles markedsordning for frugt og grøntsager (1), særlig artikel 2, stk. 2, og

ud fra følgende betragtninger:

Ved Kommissionens forordning (EF) nr. 2448/95 af 10. oktober 1995 om ændring af bilag I til Rådets forordning (EØF) nr. 2658/87 om told- og statistiknomenklaturen og den fælles toldtarif (2), fastsættes nye KN-koder; varebeskrivelsen for spiseløg og cikoriesalat bør derfor ajourføres i Kommissionens forordning (EØF) nr. 2213/83 af 28. juli 1983 om fastsættelse af kvalitetsnormer for spiseløg og cikoriesalat (3), senest ændret ved forordning (EF) nr. 888/97 (4);

forordning (EØF) nr. 2213/83 er blevet fortolket forskelligt af branchen med hensyn til spiseløgs spiring; der bør indsættes en passende definition i forordning (EØF) nr. 2213/83;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Frugt og Grøntsager -

UDSTEDT FØLGENDE FORORDNING:

Artikel 1

I forordning (EØF) nr. 2213/83 foretages følgende ændringer:

1) Artikel 1, stk. 1, affattes således:

»Kvalitetsnormerne for spiseløg henhørende under KN-kode 0703 10 19 og for cikoriesalat (julesalat) henhørende under KN-kode 0705 21 00 fastsættes i bilag I og II.«

2) I bilag I foretages følgende ændringer:

I punkt B i del II »Bestemmelser vedrørende kvalitet«

- affattes nr. i), andet afsnit, andet led, således:

»- uden spirer (fri for udvendigt synlige spirer)«

- affattes nr. ii), andet afsnit, andet led, således:

»- begyndende udvendigt synlig spiring (dog højst 10 % efter antal eller vægt i den enkelte pakning)«.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 1. december 1997.

På Kommissionens vegne

Franz FISCHLER

Medlem af Kommissionen

(1) EFT L 297 af 21. 11. 1996, s. 1.

(2) EFT L 259 af 30. 10. 1995, s. 1.

(3) EFT L 213 af 4. 8. 1983, s. 13.

(4) EFT L 126 af 17. 5. 1997, s. 11.
KOMMISSIONENS FORORDNING (EF) Nr. 1572/97 af 4. august 1997 om ændring af forordning (EF) nr. 1445/95 om gennemførelsesbestemmelser for ordningen med import- og eksportlicenser for oksekød

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 805/68 af 27. juni 1968 om den fælles markedsordning for oksekød (1), senest ændret ved forordning (EF) nr. 2222/96 (2), særlig artikel 9 og 13, og

ud fra følgende betragtninger:

I henhold til artikel 10, stk. 5, i Kommissionens forordning (EF) nr. 1445/95 af 26. juni 1995 om gennemførelsesbestemmelser for ordningen med import- og eksportlicenser for oksekød og om ophævelse af forordning (EØF) nr. 2377/80 (3), senest ændret ved forordning (EF) nr. 1496/97 (4), er eksportlicensansøgninger vedrørende mængder på 22 tons eller derunder for produkter, som henhører under KN-kode 0201 og 0202, på anmodning af den erhvervsdrivende ikke underlagt fristen på fem dage uanset nævnte artikels stk. 1;

når der er blevet afvist licensansøgninger, har det vist sig, at antallet af licensansøgninger for små mængder frosset kød er steget unormalt meget; for bedre at regulere forvaltningen af mængderne bør der derfor kun kunne ansøges om licenser for fersk eller kølet kød henhørende under KN-kode 0201;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Oksekød -

UDSTEDT FØLGENDE FORORDNING:

Artikel 1

Artikel 10, stk. 5, første punktum, i forordning (EF) nr. 1445/95 affattes således:

»Uanset stk. 1 er licensansøgninger vedrørende mængder på 22 tons eller derunder for produkter, som henhører under KN-kode 0201, på anmodning af den erhvervsdrivende ikke underlagt fristen på fem dage.«

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Den gælder for de eksportlicenser med forudfastsættelse af restitutionen, der ansøges om fra dagen efter dagen for denne forordnings ikrafttræden.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 4. august 1997.

På Kommissionens vegne

Monika WULF-MATHIES

Medlem af Kommissionen

(1) EFT nr. L 148 af 28. 6. 1968, s. 24.

(2) EFT nr. L 296 af 21. 11. 1996, s. 50.

(3) EFT nr. L 143 af 27. 6. 1995, s. 35.

(4) EFT nr. L 202 af 30. 7. 1997, s. 36.
KOMMISSIONENS FORORDNING (EF) Nr. 1812/97 af 19. september 1997 om berigtigelse af forordning (EF) nr. 2931/95 om ændring af forordning (EØF) nr. 804/68 og andre forordninger som følge af ændringen af den kombinerede nomenklatur for visse mejeriprodukter

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 234/79 af 5. februar 1979 om fremgangsmåden ved tilpasning af nomenklaturen i den fælles toldtarif for så vidt angår landbrugsprodukter (1), ændret ved forordning (EØF) nr. 3209/89 (2), særlig artikel 2, stk. 1,

under henvisning til Rådets forordning (EØF) nr. 804/68 af 27. juni 1968 om den fælles markedsordning for mælk og mejeriprodukter (3), senest ændret ved forordning (EF) nr. 1587/96 (4), særlig artikel 13, stk. 3, og artikel 17, stk. 14, og

ud fra følgende betragtninger:

Kommissionens forordning (EF) nr. 2448/95 af 10. oktober 1995 om ændring af bilag I til Rådets forordning (EØF) nr. 2658/87 om told- og statistiknomenklaturen og den fælles toldtarif (5) ændrede koderne for visse mejeriprodukter fra den 1. januar 1996;

Kommissionens forordning (EF) nr. 2931/95 (6) ændrede de forordninger vedrørende sektoren for mælk og mejeriprodukter, der var berørt af ændringen af KN-koderne, herunder forordning (EØF) nr. 804/68; det har vist sig, at en KN-kode fejlagtigt var blevet udeladt ved disse ændringer af sidstnævnte forordning; denne kode bør derfor indføjes i den pågældende forordning med virkning fra 1. januar 1996;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Mælk og Mejeriprodukter -

UDSTEDT FØLGENDE FORORDNING:

Artikel 1

I artikel 1, stk. 4, i forordning (EF) nr. 2931/95 indsættes som tredje led:

»- oplysninger vedrørende KN-kode ex 1901 90 90 affattes således:

>TABELPOSITION>

Artikel 2

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Den anvendes fra den 1. januar 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 19. september 1997.

På Kommissionens vegne

Franz FISCHLER

Medlem af Kommissionen

(1) EFT L 34 af 9. 12. 1979, s. 2.

(2) EFT L 312 af 27. 10. 1989, s. 5.

(3) EFT L 148 af 28. 6. 1968, s. 13.

(4) EFT L 206 af 16. 8. 1996, s. 21.

(5) EFT L 259 af 30. 10. 1995, s. 1.

(6) EFT L 307 af 20. 12. 1995, s. 10.
KOMMISSIONENS FORORDNING (EF) Nr. 2495/97 af 12. december 1997 om ændring af forordning (EF) nr. 1460/96 om gennemførelsesbestemmelser for præferencehandelsordningerne for visse varer fremstillet af landbrugsprodukter, jf. artikel 7 i Rådets forordning (EF) nr. 3448/93

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 3448/93 af 6. december 1993 om en handelsordning for visse varer fremstillet af landbrugsprodukter (1), særlig artikel 8, stk. 3, første afsnit, og

ud fra følgende betragtninger:

I artikel 10 i Kommissionens forordning (EF) nr. 1460/96 af 25. juli 1996 om gennemførelsesbestemmelser for præferencehandelsordningerne for visse varer fremstillet af landbrugsprodukter, jf. artikel 7 i Rådets forordning (EF) nr. 3448/93 (2) er der fastsat forvaltningsbestemmelser for toldkontingenterne;

siden vedtagelsen af nævnte forordning er der ved Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks (3) senest ændret ved forordning (EF) nr. 1427/97 (4), foretaget en kodificering af forvaltningsbestemmelserne for toldkontingenter, der skal anvendes efter den kronologiske rækkefølge af datoerne for antagelse af angivelser for overgang til fri omsætning; den nuværende tekst til artikel 10 i forordning (EF) nr. 1460/96 bør derfor erstattes med en henvisning til bestemmelserne i artikel 308a til 308c i forordning (EF) nr. 2454/93;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Horisontale Spørgsmål i Forbindelse med Handel med Forarbejdede Landbrugsprodukter uden for bilag II -

UDSTEDT FØLGENDE FORORDNING:

Artikel 1

Artikel 10 i forordning (EF) nr. 1460/96 affattes således:

»Artikel 10

De i denne forordning omhandlede toldkontingenter forvaltes af Kommissionen efter bestemmelserne i artikel 308a til 308c i Kommissionens forordning (EØF) nr. 2454/93 (*).

(*) EFT L 253 af 11. 10. 1993, s. 1.«

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Den anvendes fra den 1. januar 1998.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 12. december 1997.

På Kommissionens vegne

Martin BANGEMANN

Medlem af Kommissionen

(1) EFT L 318 af 20. 12. 1993, s. 18.

(2) EFT L 187 af 26. 7. 1996, s. 18.

(3) EFT L 253 af 11. 10. 1993, s. 1.

(4) EFT L 196 af 24. 7. 1997, s. 31.
KOMMISSIONENS FORORDNING (EF) Nr. 931/97 af 26. maj 1997 om ændring af forordning (EF) nr. 832/97 for så vidt angår fristerne for indgivelse af støtteansøgninger for blomsterdyrkningens produkter

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 2275/96 af 22. november 1996 om specifikke foranstaltninger for levende planter og blomsterdyrkningens produkter (1), særlig artikel 5, og

ud fra følgende betragtninger:

Ved Kommissionens forordning (EF) nr. 832/97 (2) blev der fastsat gennemførelsesbestemmelser til Rådets forordning (EF) nr. 2275/96 om specifikke foranstaltninger for levende planter og blomsterdyrkningens produkter; i disse gennemførelsesbestemmelser fastsættes der særlige frister for indgivelse af ansøgninger for 1997; disse frister bør ændres på grund af den pågældende forordnings sene offentliggørelse;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Levende Planter og Blomsterdyrkningens Produkter -

UDSTEDT FØLGENDE FORORDNING:

Artikel 1

I forordning (EF) nr. 832/97 foretages følgende ændringer:

1) i artikel 5, stk. 1, andet afsnit, ændres den »30. maj« til den »6. juni 1997«

2) i artikel 5, stk. 2, andet punktum, ændres den »21. juni« til den »28. juni 1997«.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 26. maj 1997.

På Kommissionens vegne

Franz FISCHLER

Medlem af Kommissionen

(1) EFT nr. L 308 af 29. 11. 1996, s. 7.

(2) EFT nr. L 119 af 8. 5. 1997, s. 17.
KOMMISSIONENS FORORDNING (EF) Nr. 2520/97 af 15. december 1997 om tilpasning af Rådets forordning (EF) nr. 2200/96 for så vidt angår KN-koderne for tomater og druer til spisebrug

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 234/79 af 5. februar 1979 om fremgangsmåden ved tilpasning af nomenklaturen i den fælles toldtarif for så vidt angår landbrugsprodukter (1), senest ændret ved forordning (EØF) nr. 3290/94 (2), særlig artikel 2, stk. 1, og

ud fra følgende betragtninger:

Kommissionens forordning (EØF) nr. 2086/97 af 4. november 1997 om ændring af bilag I til Rådets forordning (EØF) nr. 2658/87 om told- og statistiknomenklaturen og den fælles toldtarif (3) indeholder ændringer af den kombinerede nomenklatur, navnlig for tomater og druer til spisebrug;

skemaet i artikel 1, stk. 2, i Rådets forordning (EF) nr. 2200/96 om den fælles markedsordning for frugt og grøntsager (4) bør derfor tilpasses;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Frugt og Grøntsager -

UDSTEDT FØLGENDE FORORDNING:

Artikel 1

I skemaet i artikel 1, stk. 2, i forordning (EF) nr. 2200/96 foretages følgende ændringer:

a) Teksten

>TABELPOSITION>

ændres til:

>TABELPOSITION>

b) Teksten

>TABELPOSITION>

ændres til:

>TABELPOSITION>

Artikel 2

Denne forordning træder i kraft den 1. januar 1998.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 15. december 1997.

På Kommissionens vegne

Franz FISCHLER

Medlem af Kommissionen

(1) EFT L 34 af 9. 2. 1979, s. 2.

(2) EFT L 349 af 31. 12. 1994, s. 105.

(3) EFT L 312 af 14. 11. 1997, s. 1.

(4) EFT L 297 af 21. 11. 1996, s. 1.